胡氏逢原堂
作者：王安石
朝代：宋

paragraphs: 我愛銅官好，君實家其間。
山水相縈萃，花卉矜春妍。
有鳴林間禽，有躍池中鮮。
葉山何嗟峨，秀峙東南偏。
峰巒日在望，遠色涵雲邊。
賓客此遴集，觴飲常留連。
君家世儒雅，子弟清風傳。
前日闢書堂，名之曰逢原。
有志在古道，馳情慕高賢。
深哉堂名意，推此宜勉𣃼。
木茂貴培本，流長思養源。
左右無不宜，願獻小詩篇。